85 мың оқушыға Қазақстанда шығарылған компьютер тапсырылды
DATE: 13:53, 09 Қаңтар 2021 | GMT +5
TITLE: 85 мың оқушыға Қазақстанда шығарылған компьютер тапсырылды
URL: https://kaz.inform.kz/news/85-myn-okushyga-kazakstanda-shygarylgan-komp-yuter-tapsyryldy_a3738715/
META: DATE: 13:53, 09 Қаңтар 2021 | GMT +5
TOTAL WORDS: 128
AUTHOR(S):
TEXT: ҚР Цифрлық даму, инновациялар және аэроғарыш өнеркәсібі министрлігі ҚР Үкіметінің көмегімен мектеп оқушыларына отандық сегіз өндіруші жасап шығарған 85 267 компьютер техникасын тапсырды. ҚР Цифрлық даму, инновация және аэроғарыш өнеркәсібі министрлігінің мәліметінше, оның ішінде Үкімет резервінен бөлінген қаражат шеңберінде 74 711 компьютерлік техниканы жеткізуге 4 отандық өндірушімен келісімшарт жасалған. Осы келісімдердің арқасында компаниялар 160 жаңа жұмыс орнын ашып, өндіріс көлемін өткен жылмен салыстырғанда 2, 5 еседен астам өсірді. Бүгінгі күні отандық өндірушілер компьютерлік техниканы жеткізу бойынша барлық келісімшартты толығымен орындады. «Қысқа мерзімге, компоненттердің жетіспеушілігіне және логистика проблемаларына қарамастан отандық компаниялардың көпшілігі барлық міндеттемелерді уақытында орындауға күш салды. Сонымен қатар, пайдаланушылардан өнімнің сапасына қатысты шағымдар болған жоқ, өйткені тәжірибесі мол және өнімдерді сынау үшін қажетті жабдықтары бар бұл компаниялар сапаны 3 жылға дейін кепілдікпен қамтамасыз етті», - дейді министрліктегілер
